CELEX: 62021TN0314
Language: lt
Date: 2021-06-04 00:00:00
Title: Byla T-314/21: 2021 m. birželio 4 d. pareikštas ieškinys byloje TA / Parlamentas

2021 7 19   
            
            
               LT
            
            
               Europos Sąjungos oficialusis leidinys
            
            
               C 289/50
            
         
      2021 m. birželio 4 d. pareikštas ieškinys byloje TA / Parlamentas
      
      (Byla T-314/21)
      (2021/C 289/67)
      Proceso kalba: prancūzų
      
         Šalys
      
      
         Ieškovė: TA, atstovaujama advokatės M. Casado García-Hirschfeld
      
         Atsakovas: Europos Parlamentas
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti šį ieškinį priimtinu;
               
            
                  —
               
               
                  panaikinti ieškovės 2019 m. vertinimo ataskaitą ir, prireikus, 2021 m. kovo 29 d. K. Welle sprendimą dėl Pareigūnų tarnybos nuostatų 90 straipsnio 2 dalimi grindžiamo skundo;
               
            
                  —
               
               
                  priteisti iš atsakovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis pagrindas grindžiamas Europos Sąjungos pareigūnų tarnybos nuostatų (toliau – Tarnybos nuostatai) 43 straipsnio pažeidimu, Vidaus taisyklių, reglamentuojančių Bendruosius įgyvendinimo nuostatus, taikomus Tarnybos nuostatų 43 straipsniui, 5 straipsnio 2 dalies ir 6 straipsnio 11 dalies pažeidimu, taip pat Kitų Europos Sąjungos tarnautojų įdarbinimo sąlygų 15 straipsnio 2 dalies ir 87 straipsnio 1 dalies pažeidimu. Ieškovė be kita ko tvirtina, kad neatsižvelgę į tai, jog 2019 metams nebuvo nustatyta jokių tikslų, vertintojai nepaisė aukščiau išvardytų nuostatų.
               
            
                  2.
               
               
                  Antrasis pagrindas grindžiamas esminiu faktų netikslumu, kuris lėmė akivaizdžią vertinimo klaidą.